Lovitură dură pentru românii care şi-au înmatriculat maşinile în Bulgaria. Autorităţile de la Sofia au decis ca maşinile înmatriculate în Bulgaria care nu au asigurare RCA să fie radiate automat.

Decizia autorităţilor bulgare vine în scopul limitării abuzurilor care au determinat o mare pierdere la buget în ceea ce priveşte accidentele cauzate în străinătate.

Potrivit europalibera.org, din 11 milioane de euro recompense achitate anul trecut, Fondul de garanție RCA a plătit șase milioane pentru accidente în străinătate cauzate de automobile îmnatriculate în Bulgaria.

Proprietarii, de regulă, evită să se deplaseze anual la vecinii bulgari pentru a-și reînnoi asigurarea auto, iar atunci când sunt implicaţi în accidente rutiere, pagubele sunt plătite de Fondul de garanție constituit de companiile bulgare de asigurări.

Fenomenel maşinilor înmatriculate în Bulgaria dar conduse de şoferi români a luat amploare datorită taxele mai mici plătite de proprietarii de autoturisme la mâna a doua, dar şi a costurilor reduse de înmatriculare. Din această cauză, companiile bulgare de asigurări au înregistrat pierderi masive.